## Nuria Montes destaca que la Comunitat Valenciana “se situa com a líder en la recuperació i l’impuls del turisme internacional”

*** La consellera ha valorat l’anàlisi comparativa de les dades de l’arribada de turistes estrangers durant els últims 12 mesos respecte al període equivalent previ a la pandèmia, i ha subratllat que dels 4,5 milions més de turistes que ha rebut Espanya, “el 40 % ha triat la Comunitat Valenciana”
* La Comunitat Valenciana ha rebut durant els últims 12 mesos un total d’11.022.429 turistes estrangers, un 19 % més que els que va rebre en el període equivalent abans de la pandèmia**

La consellera d’Innovació, Indústria, Comerç i Turisme, Nuria Montes, ha destacat que, segons una anàlisi realitzada de les últimes dades de l’INE de turistes estrangers, “la Comunitat Valenciana se situa com a líder en la recuperació i l’impuls del turisme internacional, que és un dels pilars sobre els quals s’està construint este èxit turístic en la temporada de 2024”.

En concret, s’ha fet una comparativa de les dades de l’arribada de turistes estrangers durant els últims 12 mesos respecte al període equivalent previ a la pandèmia. D’esta manera, s’han comparat les dades dels moviments turístics en frontera (Frontur) entre maig de 2023 i abril de 2024, amb els del període comprés entre maig de 2018 i abril de 2019.

Segons esta anàlisi, durant els últims 12 mesos Espanya ha rebut un total de 88.194.045 turistes procedents d’altres països, xifra que suposa 4,5 milions de turistes més que els que va rebre en el període equivalent previ a la pandèmia, entre maig de 2018 i abril de 2019.

Pel que fa a les dades de la Comunitat Valenciana, cal assenyalar que durant els últims 12 mesos ha rebut un total d’11.022.429 turistes estrangers, un 19 % més que els que va rebre en el període equivalent abans de la pandèmia (maig 2018 - abril 2019), en què es va xifrar l’arribada d’estrangers en 9,2 milions.

Sobre estos resultats, Nuria Montes ha remarcat que “les dades turístiques no deixen de donar alegries a la Comunitat Valenciana”, ja que mostren que els turistes internacionals que ha rebut Espanya en els últims 12 mesos, xifrats en 88,1 milions, “suposen 4,5 milions de turistes més que en el mateix període d’abans de la pandèmia”.

En este sentit, ha subratllat que “el que és important de les dades és on van els turistes addicionals, i és que el 40 % d’ells ha triat la Comunitat Valenciana, que és la destinació preferida per davant d’altres tan tradicionalment atractives per al turisme internacional, com ara Balears, Canàries, Catalunya o Andalusia”.

Finalment, la consellera ha posat l’accent que “estos resultats corroboren, una vegada més, la solidesa de la Comunitat Valenciana com a destinació turística de referència internacional”.

Fecha: 07/06/2024